CELEX: C2006/074/64
Language: hu
Date: 2006-03-25 00:00:00
Title: F-1/06. sz. ügy:  2006. január 1-jén  benyújtott kereset – Fernandez Ortis kontra Bizottság

25.3.2006   
            
            
               HU
            
            
               Az Európai Unió Hivatalos Lapja
            
            
               C 74/33
            
         2006. január 1-jén benyújtott kereset – Fernandez Ortis kontra Bizottság
   (F-1/06. sz. ügy)
   (2006/C 74/64)
   Az eljárás nyelve: spanyol
   Felek
   
      Felperes: Juan Miguel Fernandez Ortis (Madrid, Spanyolország) (képviselő: J. R. Iturriagagoitia Bassas ügyvéd)
   
      Alperes: Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék állapítsa meg, hogy a felperesnek a 2005. június 17-i határozattal történő felmondás a jogszabály megsértése miatt jogellenes, és szükség esetén semmisítse meg a 2005. június 17-i határozatot és az az alapján hozott 2005. szeptember 23-i határozatot;
            
         
               —
            
            
               a Közszolgálati Törvényszék az alperest kötelezze a költségek viselésére.
            
         Jogalapok és fontosabb érvek
   A felperes, aki a Bizottság egykori próbaidős tisztviselője, 2004. február 1-je óta volt szerződéses alkalmazott, amikor a tisztviselői személyzeti szabályzat 34. cikkének (1) bekezdésében foglaltaknak megfelelőn megkezdte kilenchónapos próbaidejét.
   Egy 2004. október 4-i feljegyzésben javaslatot tettek a neki történő felmondásra, azonban a személyzeti szabályzat 34. cikkének (3) bekezdésében foglalt rendelkezés alapján a Bizottság kivételesen próbaidejének 2005. április 30-ig történő meghosszabbításáról határozott. 2005. június 17-i határozatával a Bizottság 2005. július 1-jei hatállyal felmondott a felperesnek.
   Keresetének alátámasztására a felperes előadja, hogy felmondása jogellenes, mivel arra próbaidejének megkezdését követően 17 hónappal később került sor, miközben a személyzeti szabályzat 34. cikkének (4) bekezdése értelmében 15 hónapon túl erre semmiképpen nem kerülhet sor.